text: Horsens: Nu skal de unge stoppe med at ryge
  19 december 2012 kl. 09.12
  En million kr. skal få de unge i Horsens til at holde op med at ryge.
  "Skod rygning i Horsens" har fået en lille million af staten.
  Dermed kan kommunen gøre noget ved, at antallet af unge rygere ligger meget højt i Horsens.
  Målet er at nedbringe antallet af daglige rygere på skolerne med 40 pct., skriver Horsens Folkeblad.
  - Det fede ved det her projekt er, at der bliver så mange involveret. Ud over skolerne er det bl.a. også tandplejen og sundhedsplejen, siger udviklingskonsulent i Sundhed og Socialservice Falka Skovgaard Frøslev til Horsens Folkeblad.
  